stanford-oval/wikipedia huggingface dataset:
Venäläis-amerikkalainen kauppakomppania
Laivasto

Kauppakomppanian laivat purjehtivat Venäjän Kaukoidästä Alaskaan sekä Pietariin. Vuonna 1850 kauppakomppanialla oli käytössään kymmenkunta alusta.
Nikolai I, komppanialle vuonna 1850 New Yorkissa valmistunut höyrylaiva, kapteenit suomalainen Johan Jacob Conradi ja venäläinen Arhimandritov
Suuriruhtinas Konstantin, priki, kapteeni Pavlov
Baikal, priki, kapteeni Klinkowström
Tungus, kuunari, kapteeni Kaševarov
Furst Menschikoff (Knjaz Menšikov), kapteeni Rudakov, osallistui 1853 kapteeni Hampus Furuhjelmin komennossa amiraali Jevfimi Putjatinin johtamaan laivueeseen, jonka tarkoituksena oli pakottaa Japani avaamaan kauppasuhteet Venäjään.
Šelehov, kapteeni Lindenberg
Ohotsk, priki, kapteeni Harder
Baranov, höyrylaiva, satamahinaaja
Lisäksi komppanialla oli aikarahdattuna kolme turkulaista "maailmanympäripurjehtijaa"
Sitka (ven. Ситка), Turussa vuonna 1846 valmistunut 215 lästin purjelaiva. Varustettu kymmenellä tykkiportilla. kapteenina 1846 J.J. Conradi, 1850 J.W. Weckman Joutui englantilaisten sotalaivojen haltuunottamaksi Kamchatkassa Petropavlovskin piirityksen aikana, 7. syyskuuta 1854.
Atka (ven. Атка), turkulainen purjelaiva, Sitkan 1847 valmistunut sisaralus. kapteeni suomalainen A.W. Riedell
Fröja, turkulainen purjelaiva, kapteeni Granberg
Kirjallisuutta

Furuhjelm, Annie: Människor och öden.  Helsingfors:  Schildt, 1932.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Russian-American Company
Käännös suomeksi
U-matic

U-Matic-videokasetteja. Ylhäällä pienempi S-mallin kasetti kannettavia nauhureita varten ja alla täysikokoinen kasetti.
U-matic-nauhurin mekaniikkaa. Nauhapujotus muistuttaa hyvin paljon Betacam-järjestelmää, mutta peilikuvana.
Eräs Sonyn valmistama U-matic Low Band -nauhurimalli VO-5800PS 1980-luvulta.
U-matic on japanilaisen elektroniikkajätin Sonyn kehittämä videokasettijärjestelmä. Se oli ensimmäinen videonauhurijärjestelmä, joka käytti kasetteihin pakattua magneettinauhaa ja täysautomaattista nauhanpujotusmekanismia. Tätä aikaisemmat videonauhurit käyttivät yksinomaan keloilla olevia nauhoja, jotka nauhurin käyttäjän oli itse pujotettava nauharadalle.
Historia

Sony julkaisi ja toi järjestelmänsä markkinoille 1960- ja 1970-lukujen vaihteessa. Videonauhurit olivat aluksi suunnattu helppokäyttöisyytensä takia pelkästään kotivideonauhureiksi, mutta liian kalliina ja kookkaina laitteina ne eivät lopulta saavuttaneet kovinkaan suurta suosiota kuluttajamarkkinoilla. Sonyn ensimmäiset nauhurimallit painoivat noin 30 kg, joten kotikäyttöön ne olivat kohtalaisen raskaita laitteita. Useat nauhurimallit eivät sisältäneet omaa TV-virintä ja ajastinta, jolloin nauhurin käyttö TV-ohjelmien miehittämättömään tallennukseen oli hankalaa. Myöhemmin järjestelmä löysi tiensä koulutuskäyttöön, puoliammattimaiseen videotuotantoon ja osittain myös TV-asemien uutiskuvauskäyttöön.
Ominaisuudet

U-matic-järjestelmä oli aikaansa nähden hyvin suorituskykyinen videonauhuri. Järjestelmässä on alusta alkaen ollut värillisen videokuvan tallennus- ja toistomahdollisuus, vaikka värillisiä TV-lähetyksiä ei vielä tuohon aikaan ollut kaikkialla maailmassa. Tämän lisäksi järjestelmässä käytettiin kahta rinnakkaista ääniraitaa stereofonisen tai kaksikielisen äänen tallennusta varten. Videokuvan laatukin oli tuohon aikaan erinomainen, minkä takasi suuri kuvapäiden kirjoitusnopeus ja massiivinen 110 mm halkaisijaltaan oleva kuvarumpu verrattuna muiden kasettijärjestelmien yli puolet pienempään kuvarumpuun.
U-matic-järjestelmä sai nimensä nauhakoneiston käyttämästä nauhanpujotusmekanismistaan, jossa nauha kierretään kuvarummun ympärille U-kirjainta muistuttavaan muotoon, ja nimen jälkimmäinen osa muodostettiin nauhapujotuksen automaattisuudesta.
Järjestelmän videokaseteissa käytetään yleisistä nauhanleveysstandardeista poikkeavaa 3/4 tuuman (19,05 mm) levyistä magneettinauhaa. Nauhan kulkunopeus on 9,53 cm/s, jonka ansiosta pitkittäiset ääniraidat toistuvat kohtalaisen hyvälaatuisina. Suuresta nauhanopeudesta johtuen järjestelmän videokasetit ovat melkoisen kookkaita ja yhden kasetin enimmäistallennusaika on vain 60 minuuttia. Tämän lisäksi suuri nauhanopeus aiheuttaa videoraitojen väliin jäävää hukkatilaa, jolla estetään vierekkäisten raitojen häiritseminen (ylikuuluminen) toisiinsa nähden.
Myöhemmät versiot

Myös pienempikokoisia kannettavia U-matic-videonauhureita kehiteltiin kenttäkuvauskäyttöön. Näitä kevyitä nauhureita varten kehitettiin täyskokoisesta videokasetista pienempi U-matic S -kasetti, johon mahtuu nauhaa enimmillään 20 minuutin tallennusta varten. Pienempää kasettikokoa voidaan käyttää pöytämallisissa videonauhureissa ilman erillistä kasettisovitinta, koska kasetin pohjassa oleva ohjausura ohjaa kasetin pöytänauhurin kasettilokeroon juuri oikeaan kohtaan. Akkukäyttöisten kannettavien nauhureiden ansiosta järjestelmää käytettiin myös ammatillisessa TV-tuotannossa.
Myöhemmässä vaiheessa U-maticista kehitettiin myös kuvanlaadullisesti parannettuja versioita kuten U-matic High Band ja U-matic SP, joiden videokuvan laatu oli riittävä TV-lähetyskäyttöön.
U-matic-järjestelmä ei vielä nykypäivänäkään ole täydellisesti kuollut. Järjestelmän mukaisia videokasetteja valmistetaan edelleen. Kuvanlaadullisesti U-maticin taso on täysin riittävä varsinkin NTSC-televisiojärjestelmässä, jonka kuvanlaatu itsessään on PAL-järjestelmää selvästi heikompi.
Vedavågenin kirkko

| Vedavågenin kirkko Vedavågen kirke |
| --- | --- |
 Kirkko vuonna 2018.
Sijainti:  Karmøy, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  2009
Materiaali:  kivi
Istumapaikkoja:  280
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Vedavågenin kirkko (norj. Vedavågen kirke) on Karmøyn kunnassa Norjassa sijaitseva kivinen pitkäkirkko vuodelta 2009.
Aiheesta muualla

Kuvia tai muita tiedostoja aiheesta Vedavågenin kirkko Wikimedia Commonsissa
Vedanta

Vedanta (/vedɑːntɑ/; sanskritiksi वेदान्त, Vedānta) on hindulaisen filosofian koulukunta. Sana Vedanta muodostuu sanoista veda "tieto" ja anta "loppu, päätös", ja kuuluu käännettynä "tiedon huipentuma". Vedantaa kutsutaan myös nimellä Uttara Mimamsa, 'jälkimmäinen' tai 'korkeampi tutkimus', ja se rinnastetaan usein Purva Mimamsaan, 'edelliseen tutkimukseen'. Pūrva Mimamsa, yleensä yksinkertaisesti vain Mimamsa, käsittelee vedalaisten mantrojen (Samhita-Vedoissa) ja brahmanojen tuliuhreja, kun taas vedanta kehittelee Ārayakan ("metsäkirjoitusten"), esoteerisia opetuksia ja Upanishadeja.
Aiheesta muualla

Wikimedia Commonsissa on kuvia tai muita tiedostoja aiheesta .
Vedanta: An overview (englanniksi)
Venäläis-eurooppalainen laika

| Venäläis-eurooppalainen laika |
| --- | --- |

Avaintiedot
Alkuperämaa:   Venäjä
Määrä:  Suomessa rekisteröity 1 618
Alkuperäinen käyttö:  metsästys
Nykyinen käyttö:  metsästys
Muita nimityksiä:  Russian-European Laika, Russo-European Laika, russko-evropeïskaïa laïka, laika russo-europeen, Russisch-Europäischer Laïka, laika ruso-europeo, vene-euroopa laika
FCI-luokitus:  ryhmä 5 Pystykorvat ja alkukantaiset koirat alaryhmä 2 Pohjoiset metsästyskoirat #304
Ulkonäkö
Paino:  20–23 kg
Säkäkorkeus:  uros 52–58 cm, narttu 48–54 cm
Väritys:  musta, valkoinen, harmaa, pippuri & suola, valkoinen tummin merkein tai tumma valkoisin merkein
Venäläis-eurooppalainen laika (ven. русско-европейская лайка, russko-evropeïskaïa laïka) on venäläinen koirarotu.
Ulkonäkö

Venäläis-eurooppalainen laika on pienin laika. Se on keskikokoinen, vankkarakenteinen pystykorva. Sen pää on kolmiomainen, silmät vinot ja häntä kaartuva. Niskassa on karvapeitteen muodostama kaulus. Suora karvapeite on yleensä väriltään mustavalkoinen, mutta myös harmaa, musta, pippuri & suola ja valkoinen ovat mahdollisia. Uroksen ihannekorkeus on 56 cm ja nartun 52 cm.
Luonne ja käyttäytyminen

Venäläis-eurooppalainen laika on luonteeltaan eloisa ja arvonsa tunteva koira. Sillä on tarkka haju-, näkö- ja kuuloaisti ja sen suunnistusvaisto on erinomainen.
Alkuperä

Venäläis-eurooppalaisen laikan esi-isät olivat metsästyspystykorvia, joita eli Venäjän Euroopan puoleisilla alueilla. Desmond Morriksen mukaan jalostukseen käytettiin myös aggressiivisena tunnettua rotua nimeltä Utchak Sheepdog, jotta luonteen "raivokkuus" ja ulkoinen koko kasvaisivat.
Aiemmin suuret siitoskennelit olivat varsin yleisiä. Tämä koirarotu muistuttaa hyvin paljon karjalankarhukoiraa, mutta on sirompi kaikkea riistaa metsästävä koira.
Terveys

Rodun terveys on melko hyvä, ja se on ulkoisilta piirteiltään liioittelematon peruskoira.
Venäläis-eurooppalainen laika valkovenäläisessä postimerkissä.
Viki Vuoristo

Ange Viktor (Viki) Vuoristo (28. helmikuuta 1926 Viitasaari – 24. helmikuuta 2002) oli suomalainen pakinoitsija.
Vuoristo kirjoitti pakinoita 35 vuoden ajan Tekniikan Maailma -lehteen nimimerkillä Viki.
Teoksia

Nollajakari ja muita pakinoita ; kuvitus Raimo Mäkipää. Tekniikan Maailma, Helsinki 1964
Venuksen ylikulku

Venuksen ylikulku vuonna 2012
Vuoden 2012 Venuksen ylikulun vaiheet aurinkoa tutkivan SDO-satelliitin (Solar Dynamics Observatory) kuvaamana.
Venuksen ylikulku tapahtuu, kun Venus-planeetta kulkee radallaan suoraan Auringon ja Maan välistä. Ilmiö on samantapainen kuin auringonpimennys, mutta pitkän välimatkan vuoksi Venus näkyy Maahan vain pienenä pisteenä Auringon päällä.
Venuksen ylikulku on harvinainen ilmiö, joka toistuu tietyn säännöllisyyden mukaan siten, että kaksi ylikulkua tapahtuu kahdeksan vuoden välein ja tällaisten parien välillä kuluu vuorotellen 121,5 ja 105,5 vuotta. Saman parin ylikulut tapahtuvat joko kesäkuun alkupäivinä (kuten 2004 ja 2012) tai joulukuun alkupäivinä (kuten 1874 ja 1882).
Venus kulki Auringon editse 8. kesäkuuta 2004. Viimeisin ylikulku tapahtui 6. kesäkuuta 2012. Sen jälkeen seuraava ylikulku tapahtuu 105 vuoden kuluttua joulukuussa 2117.
Merkitys

Ylikulkujen avulla kyetään määrittämään Maan ja Venuksen välinen etäisyys melko tarkasti. Siksi niillä oli aiemmin suuri tieteellinen merkitys. Aurinkokunnan planeettojen suhteelliset etäisyydet on melko helppoa mitata, mutta absoluuttisten etäisyyksien määrääminen oli hyvin vaikeaa ennen tutkan keksimistä.
Ylikulun havaitseminen

Aurinkoa voi tarkastella kaukoputkella tai kiikarilla heijastamalla sen kuva kaukoputken taakse tai käyttämällä himmentävää suodatinta, joka on objektiivin edessä. Katseluun voi käyttää myös mustaa hitsaussuojalasia, jonka tummuus on vähintään 14 diniä.
Luettelo menneistä ja tulevista ylikuluista

| Ylikulun keskikohdan päiväys | Aika (UTC)> Alku | Aika (UTC)> Keski | Aika (UTC)> Loppu | Kommentit |
| --- | --- | --- | --- | --- |
| 7. joulukuuta 1631 | 3.51 | 5.19 | 6.47 | Johannes Kepler ennusti aikaisempiin planeettahavaintoihin perustuen, ei havainnointia |
| 4. joulukuuta 1639 | 14.57 | 18.25 | 21.54 | Horrocksin ensimmäiseksi havainnoima ylikulku |
| 6. kesäkuuta 1761 | 2.02 | 5.19 | 8.37 | Anders Planman havainnoi ylikulkua Kajaanissa |
| 3. kesäkuuta 1769 | 19.15 | 22.25 | 1.35 | Kapteeni James Cookin tutkimusmatka Tahitille |
| 9. joulukuuta 1874 | 1.49 | 4.07 | 6.26 | Ei näkynyt Suomessa |
| 6. joulukuuta 1882 | 13.57 | 17.06 | 20.15 | Ei näkynyt Suomessa |
| 8. kesäkuuta 2004 | 5.13 | 8.20 | 11.26 | Koko ylikulku näkyi Suomessa |
| 5.–6. kesäkuuta 2012 | 22.09 (UTC) 1.09 (EEST) | 1.29 | 4.49 | Koko ylikulku näkyi vain pohjoisimmassa Suomessa, loppuvaiheet koko maassa Auringon noustua |
| 11. joulukuuta 2117 | 23.58 | 2.48 | 5.38 | Ei näy Suomessa |
| 8. joulukuuta 2125 | 13.15 | 16.01 | 18.48 | Ei näy Suomessa  |
Aiheesta muualla

Kuvia tai muita tiedostoja aiheesta Venuksen ylikulku Wikimedia Commonsissa
Kuvia tai muita tiedostoja aiheesta Venuksen ylikulku 2012 Wikimedia Commonsissa
Astronomers love eclipses. And this has been a great year for them! NASA Space Place.  29.11.2018. Viitattu 1.12.2018 (englanniksi).
Venus Transit Across the Sun (2014) Solar System Exploration: NASA Science.  30.11.2017. Viitattu 1.12.2018 (englanniksi).
Transit of Venus: Why Is It Important? Exploratorium - The museum of science, art and human perception. Viitattu 1.12.2018 (englanniksi).
Transit of Venus FAQ: Everything You Need to Know Space.com.  2.6.2012. Viitattu 1.12.2018 (englanniksi).
Malik, Tariq: Venus Crosses the Sun for Last Time Until 2117, Skywatchers Rejoice Space.com.  6.6.2012. Viitattu 1.12.2018 (englanniksi).
Vuoden 2004 Venuksen ylikulku.
Victor Crone

| Victor Crone |
| --- | --- |

Henkilötiedot
Syntynyt: 31. tammikuuta 1992 (ikä 32) Österåkerin kunta, Ruotsi
Ammatti:  laulaja
Muusikko
Taiteilijanimi:  Vic Heart 
Laulukielet:  englanti, ruotsi
Aktiivisena:  2015–
Tyylilajit:  pop
Soittimet:  laulu
  [ Muokkaa Wikidatassa ] [ ohje ]  
Victor Crone (s. 31. tammikuuta 1992 Österåkerin kunta, Ruotsi), on ruotsalainen laulaja. Hän edusti Viroa kappaleella "Storm" vuoden 2019 Eurovision laulukilpailussa Tel Avivissa.
Elämäkerta > Nuoruus

Crone syntyi Österåkerin kunnassa, Ruotsissa. Hän aloitti kitaransoiton varhaisessa iässä ja jatkoi myöhemmin musiikin suorittamista. Lukion loppupuolella Crone alkoi kirjoittamaan omia kappaleitaan. Hänen ensimmäinen kappaleensa oli tyyliltään rakkauslaulu.
Crone jatkoi lukiotaan Yhdysvalloissa. Siellä hän oli muun muassa Los Angelesissa ja Nashvillessä. Tuolloin hänen taiteilijanimenään oli Vic Heart
Elämäkerta > Ura

Crone oli aikaisemmin osallistunut Melodifestivalen 2015 -kilpailuun, joka toimi Ruotsin vuoden 2015 euroviisukarsintana. Hän kilpaili yhdessä Behrang Mirin kanssa ja heidän kilpailukappaleensa oli nimeltään "Det rår vi inte för". Semifinaalissaan he sijoittuivat neljänneksi ja pääsivät Andra Chansen (suom. Toinen mahdollisuus) -vaiheeseen. Andra Chansen -vaiheessa he kuitenkin hävisivät Samir & Viktor -duolle.
Crone osallistui myös Viron euroviisukarsintana toimivaan Eesti laul 2019 -kilpailuun kappaleella "Storm". 16. helmikuuta 2019 pidetyssä finaalissa hän voitti kilpailun saaden eniten yleisöääniä.
Verbúðin

| Verbúðin> Blackport |
| --- | --- |

Tyyli:  draama
Pääosissa:  Gísli Örn Garðarsson Nína Dögg Filippusdóttir Björn Hlynur Haraldsson Guðjón Davíð Karlsson Unnur Ösp Stefánsdóttir
Alkuperäiskieli:  islanti
Verkko:   RÚV  Yle Teema & Fem
Tuotantokausia:  1
Jaksoja:  8
Aiheesta muualla
IMDb
Verbúðin (kansainvälisessä jakelussa Blackport) on islantilainen draamasarja vuodelta 2021. Se sijoittuu vuosiin 1983–1991 ja seuraa Länsivuonojen alueella sijaitsevan nimettömän pikkukaupungin elämää kuvaten samalla tuon ajan Islannin kehitystä. Suomessa sarjan on esittänyt Yle.
Sarjalle annettiin vuoden 2022 Göteborgin elokuvajuhlilla Pohjoismaisen elokuva- ja televisiosäätiön palkinto parhaasta käsikirjoituksesta.
Venäläinen poliittinen neuvottelukunta

Venäläinen poliittinen neuvottelukunta (ven. Русское политическое совещание, Russkoje polititšeskoje soveštšanije, ransk. Conférence politique russe) oli vuonna 1919 Pariisissa toiminut venäläisten valkoisten emigranttien perustama elin, joka pyrki toimimaan Venäjän sisällissodan valkoisten hallitusten yhteisenä edustajana suhteessa ulkovaltoihin. Neuvottelukunnan perusti Vasili Maklakov, jonka Venäjän väliaikainen hallitus oli syksyllä 1917 nimittänyt viimeiseksi Pariisin-lähettilääkseen. Neuvottelukunnan muut johtavat jäsenet olivat entinen keisarikunnan aikainen ulkoministeri Sergei Sazonov, entinen väliaikaisen hallituksen pääministeri Georgi Lvov, valkoisten Arkangeliin perustaman ”Pohjois-Venäjän hallituksen” johtaja Nikolai Tšaikovski ja poliittinen aktivisti Boris Savinkov. Sazonov oli ryhmän johtava hahmo. Neuvottelukunta perustettiin eri tietojen mukaan joko vuoden 1918 lopulla tai tammikuussa 1919. Se edusti virallisesti kaikkia Venäjän valkoisia hallituksia ja piti yhteyttä muun muassa kenraali Anton Denikiniin Etelä-Venäjällä ja amiraali Aleksandr Koltšakiin Siperiassa, mutta toimi kuitenkin itsenäisesti.
Venäläisen poliittisen neuvottelukunnan päätavoitteena oli päästä edustamaan Venäjää Pariisin rauhankonferenssissa, mihin ympärysvallat eivät kuitenkaan sitä huolineet. Venäläinen poliittinen neuvottelukunta pyrki yhteistyöhön myös Suomen hallituksen kanssa, mutta kieltäytyi tunnustamasta Suomen itsenäisyyttä, koska sen mukaan vain perustuslakia säätävä kansalliskokous sai päättää valtakunnan jakamisesta. Lokakuussa 1919 neuvottelukunta taipui suosittamaan Suomen itsenäisyyden tunnustamista, jotta Suomi saataisiin tukemaan kenraali Nikolai Judenitšin hyökkäystä Pietariin, mutta valkoisten ”korkeimmaksi johtajaksi” julistettu amiraali Koltšak pysyi taipumattomana.
Aiheesta muualla

Русское политическое совещание (venäjäksi) Hrono.ru
Vaahteraliigan kausi 2014

| 0 | 1 | 2 |
| --- | --- | --- |
Järjestyksessä: 34.
Joukkueita: 8
Runkosarja
Runkosarja alkoi: 13. kesäkuuta
Runkosarja päättyi: 31. elokuuta
| Voittaja | Helsinki Roosters |  |
Pudotuspelit
| Päiväys | 6. syyskuuta – 13. syyskuuta |  |
| Mestari |  Helsinki Roosters |  |
| Hopeaa |  Turku Trojans |  |
| Pronssia |  Seinäjoki Crocodiles |  |
Palkitut
| Vuoden pelaaja |  Jaycen Spears (Helsinki Roosters) |  |
| Vuoden tulokas |  Joni Kotro (Turku Trojans) |  |
| Ari Tuuli Trophy |  Sebastian Sagne (Helsinki Wolverines) |  |
| Matti Lindholm Trophy |  Tuomas Leinonen (Seinäjoki Crocodiles) |  |
| Vuoden hyökkääjä |  RJ Jackson (Porvoon Butchers) |  |
| Vuoden linjamies |  Okko Outinen (TAFT) |  |
| Paras tuomari | Veikko Lamminsalo |  |

|    ← 2013  2015 → |    ← 2013  2015 → |  |
Vaahteraliigan kausi 2014 on Vaahteraliigan 34. kausi. Liigan runkosarja alkaa 13. kesäkuuta 2014 ja kausi päättyy Vaahteramalja XXXV, joka pelataan 13. syyskuuta 2014. Tällä kaudella Vaahteraliigassa pelataan ensimmäistä kertaa harjoituskausi, eli PreSeason.
Vaahteraliigassa kaudella 2012 pelannut Turku Trojans nousi takaisin Vaahteraliigaan 1. divisionaasta kaudelle 2014. Trojans voitti aikaisempana vuonna Spagettimaljan, 1. divisionan mestaruuden. Vaahteraliigassa kaudella 2013 pelannut Jyväskylä Jaguaarit tippui kaudelle 2014 1. divisionaan.
Sarjataulukko

Tilanne 12.6.2014
|   | OT | V | H | TE | PÄ | MS | PTS |
| --- | --- | --- | --- | --- | --- | --- | --- |
Roosters: 0
Wolverines: 0
Crocodiles: 0
TAFT: 0
Butchers: 0
Indians: 0
69ers: 0
Trojans: 0
PreSeason > Viikko 1

| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| Lauantai 10.5.2014 | 16:00 | Porvoon Butchers | Helsinki Wolverines | 36 - 14 | Myllymäki, Porvoo |  |
| Sunnuntai 11.5.2014 | 16:00 | Seinäjoki Crocodiles | Helsinki Roosters | 27 - 19 | Jouppilanvuori, Seinäjoki |  |
PreSeason > Viikko 2

| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| Lauantai 17.5.2014 | 15:00 | Kouvola Indians | TAFT | 12 - 38 | Lehtomäki, Kouvola |  |
| Sunnuntai 18.5.2014 | 12:30 | Helsinki 69ers | Porvoon Butchers | 21 - 55 | Velodromi, Helsinki |  |
| Sunnuntai 18.5.2014 | 17:00 | Helsinki Wolverines | Turku Trojans | 8 - 56 | Velodromi, Helsinki |  |
PreSeason > Viikko 3

| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| Lauantai 24.5.2014 | 15:00 | TAFT | Helsinki 69ers | 46 - 6 | ISS Stadion, Vantaa |  |
| Sunnuntai 25.5.2014 | 15:00 | Helsinki Roosters | Kouvola Indians |  | Velodromi, Helsinki |  |
| Sunnuntai 25.5.2014 | 16:00 | Turku Trojans | Seinäjoki Crocodiles |  | Yläkenttä, Turku |  |
Runkosarja > Viikko 1

| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| Perjantai 13.6.2014 | 18:30 | Helsinki Wolverines | Seinäjoki Crocodiles |  | Velodromi, Helsinki |  |
| Lauantai 14.6.2014 | 16:00 | Porvoon Butchers | Turku Trojans |  | Keskuskenttä, Porvoo |  |
| Sunnuntai 15.6.2014 | 17:00 | Kouvola Indians | Helsinki 69ers |  | Kuusankosken stadion, Kuusankoski |  |
| Maanantai 16.6.2014 | 18:30 | Helsinki Roosters | TAFT |  | Velodromi, Helsinki |  |
Runkosarja > Viikko 2

| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| Perjantai 27.6.2014 | 18:30 | Porvoon Butchers | Helsinki Roosters |  | Keskuskenttä, Porvoo |  |
| Sunnuntai 29.6.2014 | 16:00 | Turku Trojans | TAFT |  | Yläkenttä, Turku |  |
| Sunnuntai 29.6.2014 | 17:00 | Kouvola Indians | Helsinki Wolverines |  | Kuusankosken stadion, Kuusankoski |  |
Runkosarja > Viikko 3

| Päivämäärä | Ottelun alkuaika | Kotijoukkue | Vierasjoukkue | Tulos | Pelikenttä | Televisionti |
| --- | --- | --- | --- | --- | --- | --- |
| Perjantai 4.7.2014 | 18:30 | Seinäjoki Crocodiles | Kouvola Indians |  | Jouppilanvuori, Seinäjoki |  |
| Lauantai 5.7.2014 | 15:00 | TAFT | Porvoon Butchers |  | ISS Stadion, Vantaa |  |
| Sunnuntai 6.7.2014 | 18:30 | Helsinki Wolverines | Helsinki 69ers |  | Velodromi, Helsinki |  |
Viktor Pokrovski

Viktor Pokrovski
Viktor Leonidovitš Pokrovski  (ven. Виктор Леонидович Покровский, 1889 – 9. marraskuuta 1922) oli venäläinen kenraaliluutnantti ja valkoisten komentaja Venäjän sisällissodan aikana.
Pokrovski valmistui Pavlovskin kadettikoulusta ja Sevastopolin sotilasilmailukoulusta. Hän toimi ensimmäisessä maailmansodassa lentäjänä ja sai sodan aikana Pyhän Yrjön ristin.
Lokakuun vallankumouksen aikana Pokrovski perusti anti-bolševikkisen armeijan Kuban alueelle ja Pohjois-Kaukasukselle. Kuban Rada antoi Prokrovskille everstin ja myöhemmin  kenraalimajurin arvon. Maaliskuussa 1918 puna-armeijan vastaisten ankarien taistelujen jälkeen Pokrovski joutui siirtämään joukkonsa Krasnodarista. Pokrovski liittyi 26. maaliskuuta 1918 vapaaehtoiseen armeijaan, jota johti kenraali Lavr Kornilov (myöhemmin Anton Denikin ja Pjotr Wrangel).
Pokrovski oli Kubanin kasakoiden ja Kaukasuksen armeijan komentaja. Pokrovskin miehet valtasivat bolševikeilta Volgogradin ja Kamyšinin kesällä vuonna 1919. Valkoisessa armeijassa monet paheksuivat Pokrovskin tapaa käsitellä vankeja. Huhtikuussa vuonna 1920 Pokrovski muutti Krimiltä koska kenraali Pjotr Wrangel ei nimittänyt tätä enää suuriin operaatioihin. Pokrovski muutti Bulgariaan, jossa jatkoi Neuvostoliiton vastaisia toimia. NKVD:n agentit murhasivat Pokrovskin 9. marraskuuta 1922 Bulgarian Kjustendilissa.
Victor Ejdsell

| Victor Ejdsell |
| --- | --- |

Henkilötiedot
Syntynyt: 6. kesäkuuta 1995 (ikä 29) Karlstad, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  195 cm
Paino:  97 kg
Pelaajaura
Pääsarjaura:  2014–
Aik. seurat:  Viking HC (Ruotsi II/Ruotsi III) Sunne IK (Ruotsi II) Färjestad BK (SHL) Timrå IK (Allsv.) BIK Karlskoga (Allsv.) HV71 (SHL) Rockford IceHogs (AHL) Chicago Blackhawks (NHL)
Victor Ejdsell (s. 6. kesäkuuta 1995 Karlstad, Ruotsi) on ruotsalainen jääkiekkoilija. Hän on pelipaikaltaan keskushyökkääjä, mutta Edjsell osaa pelata myös laidassa.
Ura > Maajoukkueura

Ejdsell on pelannut Ruotsin A-maajoukkueessa viisi ottelua tehden yhden syöttöpisteen. Hänet valittiin A-maajoukkueeseen ensimmäisen kerran BIK Karlskogan Allsvenskan-joukkueesta ja Ejdsell teki A-maajoukkuedebyyttinsä 3. huhtikuuta 2017 Budapestissä Unkaria vastaan. Hän on pelannut myös neljä nuorten maaottelua.
Vatikaanin kansalaisuus

Vatikaanin passi, jota maan kansalaiset voivat hakea, Paavali VI:n ajalta
Vatikaanin kansalaisuus on laillinen suhde yksittäisen henkilön ja Vatikaanivaltion välillä. Maassa on poikkeuksellisesti käytössä ius officii -periaate.